Berlingske Tidende, 1834-06-23
München, den 9de Junii. J det ypperlige Foredrag, med hvilket Lovforslaget angaaende Oprettelsen af en Canal til Rhinens Forbindelse med Donau blev ved Jndenrigs- og Finantsministerierne bragt til det Bayerske Deputeretkammer, siges iblandt Andet: En af de største Fornødenheder ei allene for den Bayerske, men for den Europæiske Handel overhovedet, er Rhinens Forbindelse med Donau ved Hjelp af en Vei tilvands. Denne Jdeer ingenlunde ny; alle Aarhundreder følte Nødvendigheden af en Sammenhæng imellem Europas to største og vigtigste Floder, som gjennemskjære Tydskland i hele dets Dybde, fordeele sig i talrig Grene ved Würtemberg og Baden, sætte de sydlige Lande i Forbindelse med Oceanet, drage igjennem Tydsklands hele Brede fra Ulm til Pest, fortsættes igjennem Tyrkiet og aabne den Tydske Handel en directe Retning til det Sorte Hav og Orienten Hvad man følte som en Fornødenhed, endnu førend Handel og Samfærsel havde naaet det nuværende Trin; hvad Carl den Stores dybe Regent-Viisdom fandt velgjørende og heldbringende for kommende Tider, da Tydsklands Jndustrie endnu laae i sin Vugge; hvad dengang blot hindredes ved det lave Trin, hvorpaa hiin Epoches Hydrotechnik stod, og siden ved de hyppigen afvexlende politiske Begivenheder – det synes nu, i en Tidsalder, i hvilken Jndustriens og Verdens-Samfærselens Uddannelse er stegen til det Højeste, at være bleven en uundgaaelig Nødvendighed. Andre Stater have allerede for længe siden udført lignende Foretagender, om end tildeels under kæmpeagtige Anstrængelser, dog allevegne med det heldigste Resultat for den almindelige Samfærsels Oplivelse. Herom vidner Englands hydrauliske Forbindelser ved Hjelp af et over 2682 Engelske Mile udstrakt Canal System, der banede sig en Vei igjennem Sluser og underjordiske Vandledninger, igjennem dybe Dale saavel som over Landets højeste Bjergrygge, der ved sin Udvikling og Vedligeholdelse opliver utallige Jndustriegrene og Foretagender, i sin nære og fjerne Omgivelse fordobler Folkemængdens Tal og Agriculturens Riigdom. Ei mindre talende Beviser levere Hollands berømte Canaler, hvilke, foruden de uberegnelige Fordele ved en lettet Communication, frembyde en ualmindelig Forhøielse i Grund-Frembringelsernes Værdie; endvidere Gotha=Canalen i Sverrige – et Værk af den nyeste Tid – i en med Hensyn til indenlandsk Production ingenlunde riig Stat, med 11 Millioner Bankdalere, ført midt igjennem de indre Provindser, for at forbinde Østersøen med Nordsøen; desuden de talrige Canal-Forbindelser i Rusland, Preussen og Østerrige, og til Slutningen Frankriges uophørligen fortsatte Udvidelse af Canal-Forbindelserne til Oprettelsen af Communicationen tilvands imellem Rhinen, Rhone og Middelhavet, imellem Lore og det Atlantiske Hav – til hvilke Anlægs skjønneste Prydelser man regner den først i sidste Aar aabnede Canal Monsieur Europa savner endnu kun den allerede for Tusinde Aar siden af Carl den Stores dristige Aand. projecterede, nu ved den almene Communications meest bydende Fordringer af Bayern forlangte Donau-Canal. Fordelene ved en seilbar Forbindelse imellem Mayn og Donau ere lige vigtige for Bayern, baade i commerciel og statsoeconomisk Henseende. Et Blik paa denne Canals Betydenhed i Vesten viser, at den paa Rhinen bestaaende Dampskibsfart allerede seirrig har overvundet Vanskelighederne ved Seiladsen paa denne Flod og allerede længe paa Nyt oplivet en Varetransport fra de Nederlandske Havne opad Rhinen, der vil bringes til en høi Grad af Omfang, naar Jernbanerne vorde udførte imellem Antwerpen og Cøln. Mayn=Skibsfartens Forbedring, ved at rette Flodens Løb og fjerne de standsende Hindringer, er allerede begyndt, for at sætte Rhin- og Mayn-Skibsfarten i den nøjeste Forbindelse. Vender man blikket mod Østen synes Mayn- og Donau-Canalens fremtidige Betydning ei mindre følgerig. Hs. Majestæt Kongen af Bayerns Throntale ved den nuværende Stænderforsamlings Aabning bebuder den nære Udsigt til Donau-Skibsfartens fuldkomne Udvidelse ved den forventede Afslutning af en Handels-Tractat, med Østerrig; et Actie-Selskab, som tæller Keiserstatens første Notabiliteter blandt sine Medlemmer, staaer netop i Begreb med at lette Seilladsen paa denne Strøm ved at indføre Dampskibsfarten, ligesom det ogsaa søger at aabne Communicationen paa Nedre-Donau med det Sorte Hav, imedens paa samme Tid den allerede paabegyndte Carlowitzer Canal i Ungarn skal forbinde Donau med Save og Havnene ved det Adriatiske Hav. Men disse Foretagender ville først ved den Bayerske Donau-Canal erholde den fulde Betydenhed, der tilkommer den Europæiske Verdenshandel. En Communication tilvands, som gjennemskjærer, Bayern i hele Længden af dette Riges Udstrækning, aabner allene den directe Varetransport imellem Havnene ved Nordsøen og det Adriatiske Hav, og ved samme vil Søe-Vejen fra Rotterdam til Triest, der udgjør henimod 1150 geographiske Mile, vorde forkortet til omtrent 365 Mile, altsaa til Mindre end en Trediedeel.